|  |
| --- |
| Sandown klassi miinijahtija 2007Sandown klassi miinijahtija 2007 |
| Teenistuskäik |
| **Suurbritannia** |
| **Nimi** | 
Sandown-klass |
| **Ehitaja** | Vosper Thorneycrofti laevatehas |
| **Kasutusele võetud** | 
1989 |
| Laeva üldandmed |
| **Klass ja tüüp** | 
Miinijahtija (miiniotsija) |
| **Veeväljasurve** | 
450 t |
| **Pikkus** | 
52,6 m |
| **Laius** | 
10,5 m |
| **Süvis** | 
2,4 m |
| **Kere** | 
Klaasplast |
| **Tekiehitus** | 
Klaasplast |
| **Sõsarlaevad** | 
15 |
| **Peamasinad** | 
2 diiselmootorit koguvõimsusega 3000 hj + 2 elektrimootorit 100 kWh |
| **Abimasinad** | 
3x Rolls-Royce |
| **Käiturid** | 
2x Voith Schneider sõuajamit, mida kasutatakse ka rooliseadmena; 2 vööripõtkurit |
| **Kiirus** | 
13 sõlme |
| **Sõidukaugus** | 
3000 meremiili (10 sõlmega) |
| **Meeskond** | 
7 ohvitseri + 25-30 allohvitseri/madrust |
| **Navigatsioonivahendid** | 
Kelvin Hughes 1007 navigatsiooniradar |
| **Relvastus** | 
1x30mm või 1x2-23mm kahur; 12,7mm ja 7,62mm kuulipildujad; miinide avastamise sonar; allveerobot. |

**Sandown klassi miinijahtija** (inglise keeles *Sandown-class minehunter*) on aastatel 1988 kuni 2001 Suurbritannias valmistatud sõjalaevaklass - avamere miinijahtija.

Kirjeldus
---------

### Kere

Briti miinijahtija Bangor 2005. a
Eesti miinijahtija Admiral Cowan 2010. a
Miinijahtija meeskonnakajut
Sandown klassi miinijahtijad on klaaskiust riidest kerge ja mitte-magnetilise kerega, mis on 52,5 m pikk, 10,9 m lai ja 2,3 m süvisega ja mille veeväljasurve on 450 t. Klaaskiust-plastist kere raskendab nende hoidmist jääoludes. 

### Jõuseadmed

Peamasinatena kasutatakse Sandown klassi miinijahtijatel 2 tk Paxman Valenta 6RPA200M diiselmootoreid koguvõimsusega 3000 hj, mis käitavad läbi individuaalse sõuvõlli kahte Voith Schneider tüüpi sõuajamit mis on kasutusel ka rooliseadmena tulenevalt selle eripärast ning tagavad laeva maksimumkiiruseks 13 sõlme. Alternatiivselt saab sõuajameid käitada ka läbi kahe 100 kW’se elektrimootori mis saavad elektritoite ühest laeva kolmest diiselgeneraatorist. Elektrimootoritega on kiirus kuni 6,5 sõlme. Vööris on 2 põtkurit Schottel mis võimaldab laeva paigal hoida või sooritada keerukaid manöövreid. Diiselgeneraatoritena kasutatakse Sandown klassi miinijahtijatel kolme Rolls-Royce/Perkins CV8 diiselgeneraatorit a 250kW. Laeva mootorid on paigutatud spetsiaalsetele amortisaatoritele, vähendamaks müra ja vibratsiooni. 

### Relvastus

Briti miinijahtija 30 mm automaatkahur Orelikon
Eesti miinijahtija 2-raudne 23 mm automaatkahur
Laev on varustatud kaasaegse sonariga miinide avastamiseks ja allveerobotiga. Traalimissüsteeme laeval ei ole. Miinide identifitseerimiseks ja hävitamiseks kasutatakse Eesti miinijahtijatel Atlas Elektroniku SeaFox MIDS ROV süsteemi. Originaalis on laev relvastatud 30 mm automaatkahuriga KCB. Eesti mereväe miinijahtijatel on selle asemel kasutusel 1x2-23 mm automaat-õhutõrjekahur M80, *(Sergei)*. Täiendavalt on relvastuses mõned kuulipildujad. Taktikaline juhtimissüsteem on Pressley Nautis M.

Ajalugu
-------

Esimene Sandown-klassi laev veesati 1988 ning asus teenistusse 1989 aastal. Laevu ehitati kokku 15: Briti kuninglikule mereväele 12 ja Saudi Araabia mereväele 3. Laevad ehitati praktiliselt kahe seeriana: 1988-1994 (5+3) ja 1997-2001 (7). 

Miinijahtija Cromer, viidi 2001. aastal seisvaks õppelaevaks üle Briti kuninglikku mereväe kolledžisse Darthmouthis. 

Vastavalt 2003. aasta Briti strateegilisele kaitseväe ülevaatusele otsustati vanemad esimese seeria laevad aktiivsest teenistusest välja arvata. Neist vähemalt kolm miinijahtijat, Sandown, Inverness ja Bridport, plaaniti müüa. 

Kolm laeva müüdigi 2006. aasta septembris Eestile 800 miljoni krooni (~51,13 miljonit eurot) eest. Esimene laev anti üle 2007. aasta aprillis, teine jaanuaris 2008 ja viimane märtsis 2009. Miinijahtija Walney, kanti aga 2010. aastal maha ja on olnud hiljem ka müügis, kuid tulemus pole teada. 

Tänaseks on teenistusse jäänud kokku 13 alust, sh 6 varasemast seeriast, millest 3 müüdi Eestile.

Laevad
------

###  Briti kuninglik merevägi

| Jrknr | Nimi | Parda-tähis | Teenistusse võetud | Laevastikukoondis | Staatus | Teenistusest välja arvatud | Märkused, saatus |
| --- | --- | --- | --- | --- | --- | --- | --- |
| 1 | Sandown | M101 | 1989 | Laevastik | Teenistusest välja arvatud | 2005 | Müüdud Eestile 2006 |
| 2 | Inverness | M102 | 1990 | Laevastik | Teenistusest välja arvatud | 2005 | Müüdud Eestile 2006 |
| 3 | Cromer | M103 | 1992 | Laevastik | Teenistusest välja arvatud | 2001 | Mereväekooli õppelaev Hindostan Darthmouthis |
| 4 | Walney | M104 | 1992 | Laevastik | Teenistusest välja arvatud | 2010 | Maha kantud, oli müügis 2018 |
| 5 | Bridport | M105 | 1993 | Laevastik | Teenistusest välja arvatud | 2004 | Müüdud Eestile 2006 |
| 6 | Penzance | M106 | 1998 | Laevastik | Teenistuses |  |  |
| 7 | Pembroke | M107 | 1998 | Laevastik | Teenistuses |  |  |
| 8 | Grimsby | M108 | 1999 | Laevastik | Teenistuses |  |  |
| 9 | Bangor | M109 | 1999 | Laevastik | Teenistuses |  |  |
| 10 | Ramsey | M110 | 2000 | Laevastik | Teenistuses |  | Plaanitud Ukrainale |
| 11 | Blyth | M111 | 2000 | Laevastik | Teenistuses |  | Plaanitud Ukrainale |
| 12 | Shoreham | M112 | 2001 | Laevastik | Teenistuses |  |  |

###  Saudi Araabia kuninglik merevägi

| Jrknr | Nimi | Parda-tähis | Teenistusse võetud | Laevastikukoondis | Staatus | Teenistusest välja arvatud | Märkused, saatus |
| --- | --- | --- | --- | --- | --- | --- | --- |
| 1 | Al Jawf | 420 | 1990 | Laevastik | Teenistuses |  |  |
| 2 | Shaqra | 422 | 1993 | Laevastik | Teenistuses |  |  |
| 3 | Al Kharj | 424 | 1994 | Laevastik | Teenistuses |  |  |

###  Eesti merevägi

| Jrknr | Nimi | Parda-tähis | Teenistusse võetud | Laevastikukoondis | Staatus | Teenistusest välja arvatud | Märkused, saatus |
| --- | --- | --- | --- | --- | --- | --- | --- |
| 1 | Admiral Cowan | M313 | 2007 | Laevastik | Teenistuses |  | Algne nimi Sandown |
| 2 | Sakala | M314 | 2008 | Laevastik | Teenistuses |  | Algne nimi Inverness |
| 3 | Ugandi | M315 | 2009 | Laevastik | Teenistuses |  | Algne nimi Bridport |

Segura klassi miinijahtijad
---------------------------

Segura-klassi miinijahtijad 2013. a
Hispaania kuningliku mereväe relvastuses on Sandown-klassi miinijahtijatega väliskujult üsna sarnased Segura-klassi miinijahtijad, mis on võetud teenistusse 1998 - 2005. Neil on silmatorkavaima erisusena ühe suurema korstna asemel kaks väiksemat ja tekiehitise ahtriosas puudub eraldatud angaar.

Vaata ka
--------

* Tripatite-klassi miinijahtija
* Osprey-klassi miinijahtija
* Frankenthal-klassi miinijahtija
* Lindau-klassi miinijahtija

Viited
------

1. ↑
2. ↑
3. ↑
4. ↑

Välislingid
-----------

|  |  |
| --- | --- |
|  | Pildid, videod ja helifailid Commonsis: **Sandown-klassi miinijahtija** |

* Mil.ee
* Thalesgroup.com